Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 793

1. Sok tehetség rejtve marad: az általánosan elfogadott tehetségfogalom nagyon sok esetben a tehetséget a kiemelkedõ iskolai, tantárgyi teljesítménnyel azonosítja, vagy a tehetséget egyedül a magas szintû szellemi teljesítményben keresi. Így a komplex tehetségkép más összetevõiben kiemelkedõ fiatalok sok esetben rejtve maradnak. Az oktatási rendszerben nem eléggé elterjedt az egyéni sajátosságokat figyelembevevõ fejlesztés gyakorlata. Az oktatási intézmények sokszor izoláltak, és nem ismerik vagy nem veszik igénybe a környezet által biztosított gazdagító programok lehetõségeit. Abban az iskolai környezetben, ahol e fenti két tulajdonság szerencsétlen módon találkozik, a tehetség elvesztésének esélye rendkívül megnõ.

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes